นักเศรษฐศาสตร์คาดเฟดมีมติคงดอกเบี้ยในการประชุม 26-27 ม.ค.นี้
นักเศรษฐศาสตร์คาดเฟดมีมติคงดอกเบี้ยในการประชุม 26-27 ม.ค.นี้
25 ม.ค. 2559

นักเศรษฐศาสตร์คาดว่า ที่ประชุมคณะกรรมการกำหนดนโยบายการเงินของธนาคารกลางสหรัฐ (FOMC) ซึ่งจะเริ่มการประชุมนโยบายการเงินและกำหนดอัตราดอกเบี้ยในวันที่ 26 ม.ค.และเสร็จสิ้นในวันที่ 27 ม.ค. จะคงอัตราดอกเบี้ยไว้
ส่วนในการประชุมเมื่อวันที่ 16 ธ.ค. 2558 เฟดมีมติเป็นเอกฉันท์ในการประชุมให้ปรับขึ้นอัตราดอกเบี้ยระยะสั้น 0.25% อยู่ในช่วง 0.25-0.50% ตามที่ตลาดการเงินคาดการณ์กันไว้ โดยเป็นการปรับขึ้นอัตราดอกเบี้ยครั้งแรกนับตั้งแต่เดือนมิ.ย.2006
นอกจากนี้ เฟดยังส่งสัญญาณว่าการปรับขึ้นอัตราดอกเบี้ยครั้งต่อไปจะเป็นไปอย่างค่อยเป็นค่อยไป ขณะที่เศรษฐกิจฟื้นตัวขึ้น และอัตราเงินเฟ้ออยู่ในระดับต่ำ